- Semifinalele masculine şi feminine de la WTT Champions Incheon 2024 au fost stabilite
- Turneul e dotat cu premii totale de 300.000 de dolari
Semifinalele masculine şi feminine de la WTT Champions Incheon 2024 au fost stabilite. Competiţia cu premii totale de 300.000 de dolari e transmisă exclusiv în AntenaPLAY până duminică, atunci când vom afla câştigătorii de pe cele două tablouri,
România a fost reprezentată de două jucătoare la WTT Champions Incheon 2024. Bernadette Szocs a fost învinsă dramatic în sferturi, cu 11-9 în decisiv de Chen Meng (locul 4 mondial). Eliza Samara a părăsit competiţia în optimi, pierzând în faţa lui Wang Yidi (1-3).
Cum arată semifinalele masculine şi feminine de la WTT Champions Incheon 2024
Pe tabloul feminin, ocupantele primelor patru locuri din clasamentul mondial au obţinut calificarea în faza semifinalelor, acolo unde Sun Yingsha (1) o va întâlni pe Wang Yidi (3), în timp ce Chen Meng (4) va lupta pentru finală cu Wang Manyu (2).
La întrecerea bărbaţilor, în prima semifinală se vor întâlni Fan Zhendong (locul 2 mondial) şi Hugo Calderano, cel care în sferturi l-a eliminat pe Felix Lebrun (3-0). În cealaltă semifinală, vom avea duelul dintre chinezii Ma Long şi Liang Jingkun.
Bernadette Szocs, eliminată la WTT Champions Incheon 2024
Bernadette Szocs – Chen Meng 2-3 (2-11, 11-7, 2-11, 11-4, 9-11). Bernadette Szocs a luptat admirabil şi a reuşit câteva puncte fabuloase, dar a pierdut dramatic calificarea în semifinale la WTT Champions Incheon 2024, exclusiv în AntenaPLAY.
Bernadette Szocs a oferit o revenire de poveste şi a trimis meciul în set decisiv. Şi aici, româna a reuşit să revină de la 2-6, dar la final s-a văzut învinsă în decisiv cu 11-9.
Totul despre AntenaPLAY
AntenaPLAY oferă abonaților 5 canale TV live si peste 12 canale liniare exclusive, o selecție de filme pe gustul fiecăruia, atât producții românești, cât și internaționale, seriale pentru toată familia, de la k-dramas la seriale polițiste, comedie, acțiune sau dragoste. Aplicația AntenaPLAY este disponibilă pe toate dispozitivele: smartphone, smart TV, PC, tabletă și laptop.
Ai sport în AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1, Fomula 2, Formula 3, se vad live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar si pe canalele dedicate fiecărei competiții. Toate antrenamentele, calificările, sprinturile și cursele pentru marele premiu de Formula 1 vor putea fi urmărite live online. Pe lângă acestea, abonații pot urmări și F1 Academy, Porsche Supercup, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!